The Fame
The Fame (ქართ. დიდება) — ამერიკელ პოპ მომღერალ და სიმღერების ავტორ ლედი გაგას სადებიუტო სტუდიური ალბომი. თავდაპირველად იგი გამოცა კანადაში 2008 წლის 19 აგვისტოს, ხოლო 28 ოქტომბერს აშშ-ში ლეიბლზე Interscope Records. ალბომზე გაგამ იმუშავა რამდენიმე პროდიუსერთა, მათ შორის არიან — RedOne, მარტინ კირსცენბაუმი და რობ ფუსარი. ჩანაწერი ძირითადად არის სინთპოპის და საცეკვაო პოპის ჟანრის, რომელზეც იგრძნობა 1980-იანი წლების პოპ მუსიკის გავლენა. მასში შესული სიმღერების ტექსტი ეხება დიდებას, სიყვარულს, სექსს, ფულს და ნარკოტიკებს. ალბომის მხარდასაჭერად გაგამ წამოიწყო პირველი მსოფლიო ტური The Fame Ball Tour და ასევე სხვადასხვა სატელევიზო პრომო კამპანიები. ალბომი შესულია გაგას EP ალბომის The Fame Monster (2009) დელუქს გამოცემაში. ალბომმა კრიტიკოსების მხრიდან მიიღო დადებითი შეფასება, განსაკუთრებულად აღნიშნეს მისი ლირიკული შინაარს და გაგას ვოკალურ მონაცემები. ალბომმა მსოფლიოს მასშტაბით მიაღწია კომერციულ წარმატებას და დაიკავა პირველი პოზიცია დიდი ბრიტანეთის, კანადის, ავსტრიის, გერმანიის, შვეიცარის და ირლანდიის ჩარტებში. აშშ-ის ბილბორდ 200-ში დაიკავა მეორე პოზიცია, ხოლო ბილბორდის საცეკვაო/ელექტრონული ალბომები ჩარტში რეკორდული 106 კვირის განმავლობაში იმყოფებოდა პირველ პოზიციაზე. 2016 წლის აპრილის მონაცემებით ალბომი აშშ-ის ტერიტორიაზე გაყიდულია 4.7 მილიონ ეგზემპლარზე მეტი რაოდენობით. 2010 წლის ნოემბერის მონაცემებით მსოფლიოს მასშტაბით კი გაყიდულია 15 მილიონ ასზლე მეტი რაოდენობით. ალბომის პირველი ორი სინგლი — Just Dance და Poker Face საერთაშორისო ჰიტებად იქცა და დაიკავეს პირველი პზიციები ამერიკის შეერთებული შტატების, დიდი ბრიტანეთის და ავსტრალიის ჩარტებში. შემდეგი ორი სინგლი — LoveGame და Paparazzi ასევე წარმატებულები აღმოჩნდენ, შევიდნენ ათზე მეტი ქვეყნის ათეულში მათ შორის აშშ-ში და ბრიტანეთში. ალბომის მხარდასაჭერად გამოიცა პრომო სინგლი — Beautiful, Dirty, Rich და Eh, Eh (Nothing Else I Can Say) რომელიც ოფიციალურ სინგლად გამოიცა ოკეანეთისა და ევროპის რამდენიმე ქვეყნებში. ჩანაწერმა გამოსვლის დღიდანვე დაიმსახურა მრავალი ჯილდო. გრემის რიგით 52-ე დაჯილდოებაზე წარდგენილი იყო ხუთ ნომინაციაში, მათ შორის წლის ალბომის ნომინაციაში. საბოლოოდ კი გაიმარჯვა ორ ნომინაციაში საუკეთესო ელექტრონული/საცეკვავო ალბომი და საუკეთესო საცეკვაო ჩანაწერი სინგლისთვის Poker Face. 2010 წლის Brit Awards-ზე დასახელდა საუკეთესო საერთაშორისო ალბომად. 2013 წელს ალბომი შევიდა ჟურნალ როლინგ სტოუნის საუკეთესო სადებუტო ალბომების რეიტინგში.